CELEX: 32010R0309
Language: lt
Date: 2010-04-09 00:00:00
Title: 2010 m. balandžio 9 d. Komisijos reglamentas (ES) Nr. 309/2010 dėl tam tikrų prekių klasifikavimo Kombinuotojoje nomenklatūroje

15.4.2010   
            
            
               LT
            
            
               Europos Sąjungos oficialusis leidinys
            
            
               L 94/25
            
         KOMISIJOS REGLAMENTAS (ES) Nr. 309/2010
   2010 m. balandžio 9 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Parengta Briuselyje, 2010 m. balandžio 9 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Trijų sluoksnių eglės medienos skydas, kurio gabaritų matmenys – 1 000 × 500 × 27 mm.
                  Išoriniai sluoksniai yra 8,5 mm storio ir juos sudaro lygiagrečiai pagal kraštus suklijuoti medienos gabalai.
                  Vidinis sluoksnis, kurio pluošto kryptis yra statmena išorinių sluoksnių pluošto kryptims, yra 10 mm storio ir jį sudaro lygiagrečiai pagal kraštus suklijuoti medienos gabalai (blokai, lentjuostės).
                  Išoriniai skydo sluoksniai ir kraštai padengti derva.
                  Žr. paveikslą (1).
               
               
                  4412 94 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 4412, 4412 94 ir 4412 94 90 atitinkančiais prekių aprašymais.
                  Gaminys nepriskirtinas 4418 pozicijai kaip dailidžių gaminiai iš medienos, konkrečiau statybiniai betonavimo klojiniai, nes, be padengimo derva, neturi jokių kitų charakteristikų, kad jį būtų galima laikyti statybinės paskirties. Taip pat žr. Suderintos sistemos paaiškinimų 4418 pozicijos paaiškinimus (visų pirma 3 punkto paskutinį sakinį). Todėl numatyta statybinių betonavimo klojinių paskirtis gaminiui nebūdinga. Todėl gaminys neturi objektyvių charakteristikų ir savybių, kad būtų priskiriamas 4418 pozicijai.
                  Atsižvelgiant į gaminio charakteristikas, jis klasifikuotinas kaip plokštės su vidiniu sluoksniu iš tašelių, lentelių arba lentjuosčių, priskiriant KN kodą 4412 94 90 (taip pat žr. Suderintos sistemos paaiškinimų 4412 pozicijos paaiškinimų 3 punktą).
               
            
         
      
         (1)  Paveikslas pateikiamas tik informacijos tikslais.